Source: https://www.najpravo.sk/clanky/nazor-mrtvy-dedic-ziadny-dedic.html
Timestamp: 2020-04-04 05:34:58+00:00
Document Index: 15028520

Matched Legal Cases: ['§ 460', '§ 461', '§ 473', '§ 481', '§ 484', 'Súd ', '§ 175', 'Súd ', '§ 482', '§ 175']

NÁZOR: Mŕtvy dedič – žiadny dedič | Články | Najprávo.sk - najlepší právny poradca
17.10. 2013, 09:27 | Robert Goral
V našich podmienkach nie je neobvyklým, že dedičské konanie trvá aj niekoľko rokov. Problém nastane napríklad vtedy, keď notár poverený vyporiadaním dedičstva nevie určiť, kto je dedičom. Vtedy toho, koho dedičské postavenie sa javí ako menej opodstatnené, odkáže na súd, aby ten rozhodol, či dedičom je alebo nie je.
Pozrime sa teda na našu právnu úpravu bližšie. Podľa § 460 Občianskeho zákonníka dedičstvo sa nadobúda smrťou poručiteľa. Zákon nám tu jasne predpisu čo sa deje s dedičstvom (prechádza) a k akému časovému momentu tento zákonný prechod nastáva (smrťou poručiteľa). Z § 461 v nadväznosti na § 473 a nasl. tiež jednoznačne vyplýva, kto dedičstvo nadobúda („Ak nenadobudne dedičstvo dedič zo závetu, nastupujú namiesto neho dedičia zo zákona“). Zákon ďalej presne určuje čo predstavuje dedičstvo a ako sa zisťuje.
Zákon teda nepochybne upravuje kto (dedič), čo (dedičstvo) a kedy (smrťou poručiteľa) nadobúda do vlastníctva titulom dedenia. A preto zákon (Občiansky zákonník a Občiansky súdny poriadok) ukladá súdu tento zákonom privodený stav úradne „posvätiť“ (§ 481 OZ: „Ak je len jeden dedič, potvrdí mu súd, že dedičstvo nadobudol.“; § 484 OZ: „Súd potvrdí nadobudnutie dedičstva podľa dedičských podielov.“; § 175q OSP: „Súd v uznesení o dedičstve potvrdí nadobudnutie dedičstva“).
Teda dedičské rozhodnutie len deklaruje stav, ktorý už nastal zo zákona, ktorý už reálne (právne) existuje. Modifikácia tohto sa pripúšťa len ohľadom rozsahu nadobudnutého dedičstva, i o tom však rozhodujú len dedičia (§ 482 ods. 1 OZ: „Ak je viac dedičov, vyporiadajú sa na súde medzi sebou o dedičstve dohodou.“).
Modifikácia sa nepripúšťa ohľadom určenia iných osôb než sú dedičia, a to dokonca zo strany súdu, k čomu dochádza, keď súd/notár osvedčí dedičstvo inej osobe ako je dedič (jeho dedičovi).
A pre takéto prípady, že dedičstvo pripadne zomretému dedičovi, pričom dedičské konanie po ňom už skončilo, je úprava o novoobjavenom majetku (§ 175x OSP). Vykoná sa dodatočné dedičské konanie.
Jeden notar mi napisal, ze to by vzniklo X dalsich konani. Porusenie zakona sa teda ospravedlnuje narastom prace? To rovno pri podani akychkolvek zalob by mohli aj sudcovia vracat zaloby odovodnujuc, ze maju vela roboty a vasou zalobou sa zaoberat nebudu. To je to iste. Alebo, ze tam kde je 50-tka pojdem 100-kou a policajtom poviem, ze som chcel usetrit cas a presiel som preto ten usek rychlejsie. Toto predpisuje ZAKON a nie ja.
robooo | 18.10.2013 11:15
No to je síce pekné, ale keby sme to takto chápali ako by sa riešila situácia napr. v roku 1925 zomrel poručiteľ. Jeho právni nástupcovia taktiež zomreli. Je po ňom pravnuk. Kto by bol účastníkom konania? Pravnuk by mohol dať návrh na prejednanie novoobjaveného majetku, ale v podstate by nededil? A teda vychádzajúc z uvedeného by sa muselo viesť niekoľko konaní, kým by sa prišlo k osobe, na ktorú by reálne prešlo vlastnícke právo. Pretože 1. konanie - dedičia poručiteľa, 2. konanie - dedičia dedičov poručiteľa a môže byť aj 3. konanie, keby aj dedičia dedičov zomreli. A to nehovorím o situácii, že by poručiteľ zomrel skôr.
pepino | 18.10.2013 07:30
súdne poplatky mediácia rekodifikácia odvolanie náhrada škody dokazovanie ochrana osobnosti náhrada trov konania spotrebiteľ úroky z omeškania exekúcia dovolanie judikatúra bezpodielové spoluvlastníctvo manželov verejné obstarávanie podielové spoluvlastníctvo dedenie oslobodenie od súdnych poplatkov premlčanie trovy konania